
 VUKOVARSKO-SRIJEMSKA ŽUPANIJA

          OPĆINA STARI JANKOVCI
   Povjerenstvo za provedbu natječaja

KLASA: 112-03/19-01/02
URBROJ: 2188/10-04/1-19-03
Stari Jankovci,  11. ožujka  2019. godine
PRAVILA I POSTUPAK ZA PRETHODNU PROVJERU

ZNANJA I SPOSOBNOSTI KANDIDATA

I.

Prethodna provjera znanja održati će se 22. ožujka 2019. godine u 14:00 sati u

prostorijama Općine Stari Jankovci, na adresi Dr.F.Tuđmana 1, Stari Jankovci
Po dolasku na prethodnu provjeru znanja i sposobnosti, od kandidata će biti zatraženo

predočavanje odgovarajuće identifikacijske isprave radi utvrđivanja identiteta.

Kandidati koji ne mogu dokazati svoj identitet, osobe koje ne ispunjavaju formalne uvjete

natječaja, kao i osobe koje nisu podnijele prijavu za radno mjesto za koje se provodi

prethodna provjera znanja i sposobnosti, ne mogu pristupiti provjeri.

Za kandidata koji formalno ispunjava uvjete , a ne pristupi provjeri ili tijekom njena trajanja

odustane od iste, smatrati će se da je povukao prijavu na natječaj.
II.

Po utvrđivanju identiteta kandidatima će biti podijeljena pitanja za pisano testiranje, koje traje do max.
60 minuta.

Kandidati su se dužni pridržavati utvrđenog vremena testiranja. 
Kandidati koji su pristupili prethodnoj provjeri znanja i sposobnosti imaju pravo uvida u

rezultate provedenog postupka.

III.
Pisani test se sastoji od ukupno 20 pitanja i to 15 pitanja iz općeg dijela i 5 pitanja iz posebnog dijela. Svaki od točno odgovorenih pitanja nosi 1 bod (max. se može ostvariti 20 bodova).
Nakon provedenog pismenog testiranja sa kandidatima koji su ostvarili najmanje 50% od ukupnog broja bodova na testiranju provesti će se intervju.

Intervju se boduje također bodovima od 1-10.

Nakon provedene prethodne provjere znanja i sposobnosti utvrđuje se rang-lista kandidata prema ukupnom broju ostvarenih bodova.

IV.
Za vrijeme trajanja pisanog testiranja kandidatima nije dopušteno:

- koristiti se bilo kakvom literaturom ili bilješkama

- koristiti mobitele ili druga komunikacijska sredstva

- napuštati prostoriju u kojoj se provodi provjera

- razgovarati s ostalim kandidatima ili na bilo koji drugi način remetiti red i mir.
Ukoliko se kandidat ponaša neprimjereno i/ili prekrši neko od prethodno opisanih pravila, bit

će zamoljen da se udalji sa testiranja, a njegov rezultat i rad Povjerenstvo za provedbu natječaja neće bodovati.
V.

Pročelnica Jedinstvenog upravnog odjela donosi rješenje o prijmu najkasnije u roku 60 dana od dana isteka roka za podnošenje prijava koje će biti dostavljeno svim kandidatima.
PRAVNI IZVORI ZA TESTIRANJE KANDIDATA: 
OPĆI DIO: 
1. Ustav Republike Hrvatske (Narodne novine broj 56/09, 135/97, 8/98, 113/00, 124/00, 28/01, 41/01, 55/01, 76/10, 85/10, 05/14 ) 

2. Zakon o općem upravnom postupku ( Narodne novine broj 47/09 ) 

3. Zakon o lokalnoj, područnoj (regionalnoj) samoupravi ( Narodne novine broj 33/01, 60/01, 129/05, 109/07, 125/08, 36/09, 150/11, 144/12 , 19/13, 137/15 i 123/17 ) 
4. Statut Općine Stari Jankovci (Službeni vjesnik Vukovarsko-srijemske županije br. 5/13, 2/18) 

POSEBNI DIO: 
1. Zakon o financiranju jedinica lokalne i područne(regionalne) samouprave ( Narodne novine broj 127/17) 
3. Zakon o službenicima i namještenicima u lokalnoj i područnoj (regionalnoj) samoupravi (Narodne novine broj 86/08,61/11 i 4/18) 

4. Zakon o plaćama u lokalnoj i područnoj ( regionalnoj ) samoupravi ( Narodne novine br. 28/10 )  

Dostaviti:

1. Internet
2. Internetska stranica Općine Stari Jankovci 
3. Arhiva

PREDSJEDNIK POVJERENSTVA

